মনিরুজ্জামান (অধ্যাপক)

মনিরুজ্জামান একজন বাংলাদেশী অধ্যাপক। তিনি জগন্নাথ বিশ্ববিদ্যালয়ের ব্যবস্থাপনা শিক্ষা বিভাগের অধ্যাপক। তিনি স্টামফোর্ড বিশ্ববিদ্যালয় বাংলাদেশের উপাচার্য হিসেবে দায়িত্ব পালন করেন।

শিক্ষাজীবন
তিনি ঢাকা বিশ্ববিদ্যালয় থেকে বিকম (সম্মান) ও এমকম ডিগ্রি লাভ করেন এবং ভারতের আলিগড় মুসলিম বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
মনিরুজ্জামান ১৯৯০ থেকে ২০০৮ সাল পর্যন্ত কুষ্টিায়ায় অবস্থিত ইসলামী বিশ্ববিদ্যালয়ে শিক্ষকতা করেন। এসময় তিনি হল প্রভোস্ট, বিভাগীয় সভাপতি ও প্রেস প্রশাসকসহ বিভিন্ন দায়িত্ব পালন করেন। ২০০৮ সালে তিনি জগন্নাথ বিশ্ববিদ্যালয়ের ব্যবস্থাপনা শিক্ষা বিভাগে অধ্যাপক হিসেবে যোগ দেন। তিনি ২০১০ থেকে ২০১৪ সাল পর্যন্ত মাওলানা ভাসানী বিজ্ঞান ও প্রযুক্তি বিশ্ববিদ্যালয়ে উপ-উপাচার্য ও কোষাধ্যক্ষ হিসেবে দায়িত্ব পালন করেন। এছাড়া তিনি জগন্নাথ বিশ্ববিদ্যালয়ের প্রক্টর, বিজনেস ফ্যাকাল্টির ডিন ও বিভাগীয় সভাপতি হিসেবেও দায়িত্ব পালন করেছেন।

মনিরুজ্জামান ২০২৩ সালের ১ ফেব্রুয়ারি থেকে ২০২৫ সালের ৮ সেপ্টেম্বর পর্যন্ত স্টামফোর্ড বিশ্ববিদ্যালয় বাংলাদেশের উপাচার্য হিসেবে দায়িত্ব পালন করেন।

তথ্যসূত্র

বিষয়শ্রেণী:বাংলাদেশী শিক্ষায়তনিক
বিষয়শ্রেণী:জগন্নাথ বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইসলামী বিশ্ববিদ্যালয়, বাংলাদেশের শিক্ষক